kalixlouiis/myanmar-wikipedia-corpus huggingface dataset:
တိုင်ကြားချက်များ မှန်ကန်ခြင်း ရှိ/မရှိကို ပဏာမစုံစမ်း စစ်ဆေးခြင်း ပြုလုပ်၍ စိစစ်ပြီး စစ်ဆေးတွေ့ရှိချက်များအရ အသေးစိတ်စုံစမ်းစစ်ဆေးရန် လိုအပ်ပါက အဓိကစုံစမ်းစစ်ဆေးခြင်းကို ဆောင်ရွက်သည်။
စစ်ဆေးချက်များအရ လိုအပ်ပါက ဥပဒေနှင့်အညီ အရေးယူ ဆောင်ရွက် ပါသည်။
လိမ်လည်တိုင်ကြားသည်ကို တွေ့ရှိပါက လိမ်လည်တိုင်ကြားသူအား ဥပဒေကြောင်းအရ အရေးယူသည်။
ခေတ်မီသော ဥပဒေသစ်တစ်ရပ် ပေါ်ထွန်းလာရေး ကြိုးစားဆောင်ရွက်မှု မြန်မာနိုင်ငံတွင် ၁၉၄၈ ခုနှစ်၊ အဂတိလိုက်စားမှုတားမြစ်ရေးအက်ဥပဒေ အာဏာတည် နေသော်လည်း ၎င်းဥပဒေ၌ ပြစ်မှုအမျိုးအစားနှင့် အရေးယူမှုအပိုင်းသာ ပါဝင်ပြီး နိုင်ငံတကာ စံနှုန်း များနှင့် အပြည့်အဝ ကိုက်ညီမှုမရှိသည်ကို တွေ့ရှိရသည်။
နိုင်ငံတော်အစိုးရအနေဖြင့် နိုင်ငံတော် ဖွံ့ဖြိုးတိုးတက်မှုနှင့်အညီ အဂတိလိုက်စားမှုများကို တားဆီးနှိမ်နှင်းရန် လိုအပ်ကြောင်း နားလည် သဘောပေါက်သည်‌့အတွက် နိုင်ငံတကာစံနှုန်းနှင့် ကိုက်ညီသော ဥပဒေတစ်ရပ်ရေးဆွဲရန် ဆုံးဖြတ်ခဲ့သည်။
(UNCAC) ပြဋ္ဌာန်းချက်ပါ နိုင်ငံတကာစံနှုန်းများနှင့်ကိုက်ညီသော ဥပဒေ တစ်ရပ် ပြင်ဆင်ရေးဆွဲရန် ရည်ရွယ်ချက်ဖြင့် ၂၀၀၅ ခုနှစ်တွင် အဂတိ လိုက်စားမှုတိုက်ဖျက်ရေးဥပဒေ မူကြမ်းကို အထူးစုံစမ်းစစ်ဆေးရေးဦးစီးဌာနမှ စတင်ပြင်ဆင်ရေးဆွဲခဲ့ပြီး ၂၀၁၁ ခုနှစ်တွင် ပြည်ထဲရေးဝန်ကြီးဌာနမှတဆင့် ရှေ့နေချုပ်ရုံးသို့ စိစစ်အကြံပြုနိုင်ရန် ပေးပို့တင်ပြခဲ့သည်။
သက်ဆိုင်ရာ လွှတ်တော်ဥပဒေကြမ်းကော်မတီမှ ရေးဆွဲထားသော လာဘ်ပေးလာဘ်ယူမှုပပျောက်ရေးဥပဒေ မူကြမ်းကို လွှတ်တော်သို့ တင်သွင်း၍ နေ့စဉ်ထုတ်သတင်းစာများတွင် ဖော်ပြခဲ့သည်။
လာဘ်ပေးလာဘ်ယူမှုပပျောက်ရေးဥပဒေအား လွှတ်တော်တွင် အကြိမ်ကြိမ် ဆွေးနွေး ပြီး ၂၀၁၃ ခုနှစ် ဩဂုတ်လ ၇ ရက်နေ့တွင် ပြည်ထောင်စုလွှတ်တော် ဥပဒေအမှတ်-၂၃ ဖြင့် ပြဋ္ဌာန်းခဲ့ပြီး နိုင်ငံတော် သမ္မတက ၂၀၁၃ ခုနှစ် စက်တင်ဘာလ ၁၇ ရက်နေ့တွင် အတည်ပြု လက်မှတ်ရေးထိုး ထုတ်ပြန်ခဲ့သဖြင့် အာဏာတည်ခဲ့သည်။
ကော်မရှင်ဖွဲ့စည်းခြင်း အဂတိလိုက်စားမှုတိုက်ဖျက်ရေးဥပဒေ ပုဒ်မ ၇၊ ပုဒ်မ ၉ နှင့် ပုဒ်မ ၁၀ တို့ပါ ပြဋ္ဌာန်း ချက်များအရ နိုင်ငံတော်သမ္မတရုံး၏ အမိန့်အမှတ် (၆/၂၀၁၄)ဖြင့် အဂတိလိုက်စားမှု တိုက်ဖျက်ရေး ကော်မရှင် (ယခင် လာဘ်ပေးလာဘ်ယူမှု ပပျောက်ရေးကော်မရှင်) အား ၂၀၁၄ ခုနှစ် ဇန်နဝါရီလ ၂၅ ရက်နေ့တွင် ဥက္ကဋ္ဌ၊ အတွင်းရေးမှူးနှင့် အဖွဲ့ဝင် (၁၃)ဦး၊ စုစုပေါင်း (၁၅) ဦးဖြင့် ဖွဲ့စည်း တာဝန်ပေးအပ်ခဲ့သည်။
ကော်မရှင်များ ဦးသိန်းစိန်အစိုးရ ၂၀၁၃ ခုနှစ်တွင် အတည်ပြုထုတ်ပြန်ခဲ့သည့် အဂတိလိုက်စားမှုတိုက်ဖျက်ရေးဥပဒေအရ ဖွဲ့စည်းထားခြင်း ဖြစ်သည်။
အဖွဲ့ဝင်အများစုမှာ ယခင်က တပ်မတော်ဖက်မှ ရာထူးကြီးရရှိထားသူများ ဖြစ်ကြသည်။
ကော်မရှင်ကို ၂၀၁၄ ခုနှစ် ဖေဖော်ဝါရီ ၂၅ တွင် နိုင်ငံတော်သမ္မတဦးသိန်းစိန်မှ စတင်ဖွဲ့စည်းခဲ့သည်။
စဉ်အမည်ရာထူးဌာနအဆင့်၁ဦးမြဝင်းစစ်မှုထမ်း (အငြိမ်းစား)ဥက္ကဋ္ဌ၂ဦးကျော်ကျော်ညွှန်ကြားရေးမှူးချုပ် (ငြိမ်း)နိုင်ငံခြားရေးဝန်ကြီးဌာနအဖွဲ့ဝင်၃ဦးစိုးတင့်ညွှန်ကြားရေးမှူး (ငြိမ်း)ပြည်ထောင်စုရှေ့နေချုပ်ရုံးအဖွဲ့ဝင်၄ဦးသန်းအောင်ညွှန်ကြားရေးမှူး (ငြိမ်း)ပြည်ထောင်စုရှေ့နေချုပ်ရုံးအဖွဲ့ဝင်၅ဦးမောင်ရှိန်စစ်မှုထမ်း (ငြိမ်း)အဖွဲ့ဝင်၆ဒေါက်တာတိုက်စံပါမောက္ခ(ငြိမ်း)တပ်မတော်နည်းပညာတက္ကသိုလ်အဖွဲ့ဝင်၇ဦးနေဝင်းသံအမတ်ကြီး (ငြိမ်း)အဖွဲ့ဝင်၈ဒေါ်မြတ်မြတ်စိုးညွှန်ကြားရေးမှူးချုပ် (ငြိမ်း)အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာနအဖွဲ့ဝင်၉ဦးသင်းမောင်ညွှန်ကြားရေးမှူးချုပ် (ငြိမ်း)အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှုဝန်ကြီးဌာနအဖွဲ့ဝင်၁၀ဦးဆွန်ဒုတ်ကျင့်ဒုတိယညွှန်ကြားရေးမှူး (ငြိမ်း)ပြည်ထောင်စုရှေ့နေချုပ်ရုံးအဖွဲ့ဝင်၁၁ဒေါက်တာညီညီထွန်းတိရစ္ဆာန်ဆေးကုဆရာဝန် (ငြိမ်း)မွေးမြူရေး၊ ရေလုပ်ငန်းနှင့် ကျေးလက်ဒေသဖွံ့ဖြိုးရေးဝန်ကြီးဌာနအဖွဲ့ဝင်၁၂ဦးကျော်မြင့်စစ်မှုထမ်း (ငြိမ်း)အဖွဲ့ဝင်၁၃ဒေါ်သန်းသန်းရီညွှန်ကြားရေးမှူး (ငြိမ်း)ပြည်ထောင်စုစာရင်းစစ်ချုပ်ရုံးအဖွဲ့ဝင်၁၄ဦးအောင်လှိုင်စိုးညွှန်ကြားရေးမှူး (ငြိမ်း)ပြည်ထောင်စုစာရင်းစစ်ချုပ်ရုံးအဖွဲ့ဝင်၁၅ဦးတင်ဦးသံအမတ်ကြီးအတွင်းရေးမှူး ဦးထင်ကျော်အစိုးရ/ဦးဝင်းမြင့်အစိုးရ အောက်ပါအဖွဲ့ဝင်များကို ၂၀၁၇ခုနှစ် နိုဝင်ဘာ ၂၃ရက်နေ့တွင် သမ္မတဦးထင်ကျော်မှ ခန့်အပ်ခဲ့သည်။
စဉ်အမည်ရာထူးဌာနအဆင့်၁ဦးအောင်ကြည်ပြည်ထောင်စုဝန်ကြီး (အငြိမ်းစား)ပြန်ကြားရေးဝန်ကြီးဌာနဥက္ကဋ္ဌ၂ဦးစိုးတင့်ညွှန်ကြားရေးမှူး (ငြိမ်း)ပြည်ထောင်စုစာရင်းစစ်ချုပ်ရုံးအဖွဲ့ဝင်၃ဦးအောင်လွင်ညွှန်ကြားရေးမှူး (ငြိမ်း)ပြည်ထဲရေးဝန်ကြီးဌာနအဖွဲ့ဝင်၄ဦးဟန်ညွန့်ဒုတိယညွှန်ကြားရေးမှူးချုပ် (ငြိမ်း)ပြည်ထောင်စုရှေ့နေချုပ်ရုံးအဖွဲ့ဝင်၅ဒေါ်မြတ်မြတ်စိုးညွှန်ကြားရေးမှူးချုပ် (ငြိမ်း)အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှုဝန်ကြီးဌာနအဖွဲ့ဝင်၆ဦးအောင်သန်းမြင့်ညွှန်ကြားရေးမှူး (ငြိမ်း)ပြည်ထောင်စုရှေ့နေချုပ်ရုံးအဖွဲ့ဝင်၇ဦးခင်မောင်မြင့်တရားလွှတ်တော်ရှေ့နေအဖွဲ့ဝင်၈ဦးမျိုးမြင့်တရားလွှတ်တော်ရှေ့နေအဖွဲ့ဝင်၉ဒေါ်အေးအေးမူဒုတိယညွှန်ကြားရေးမှူးချုပ် (ငြိမ်း)ပြည်ထောင်စုစာရင်းစစ်ချုပ်ရုံးအဖွဲ့ဝင်၁၀ဦးဇော်ဝင်းရဲချုပ် (ငြိမ်း)ပြည်ထဲရေးဝန်ကြီးဌာနအဖွဲ့ဝင်၁၁ဒေါ်လဲ့လဲ့သွင်ညွှန်ကြားရေးမှူး (ငြိမ်း)ပြည်ထောင်စုစာရင်းစစ်ချုပ်ရုံးအဖွဲ့ဝင်၁၂ဦးစန်းဝင်းညွှန်ကြားရေးမှူး (ငြိမ်း)ပြည်ထောင်စုရှေ့နေချုပ်ရုံးအတွင်းရေးမှူး နိုင်ငံတော်စီမံအုပ်ချုပ်ရေးကောင်စီလက်ထက် ၂၀၂၁ ဖေဖော်ဝါရီ ၁ရက် တွင် နိုင်ငံတော်စီမံအုပ်ချုပ်ရေးကောင်စီက မူလရှိပြီးသား ကော်မရှင်အဖွဲ့ဝင်များအား ဆက်လက်ခန့်ထားခဲ့သည်။
၂၀၂၁ ဖေဖော်ဝါရီ ၂၀ရက်နေ့ အရောက်တွင်မူ ကော်မရှင်အဖွဲ့ဝင်အသစ်များအား ခန့်ထားခြင်းဖြင့် မူလကော်မရှင်အဖွဲ့ဝင်များကို အနားပေးသည်။
စဉ်အမည် တာဝန်ထမ်းဆောင်ခြင်းတာဝန်စတင်ရက်ပြီးဆုံးရက်ရက်ပေါင်း၁ဦးတင်ဦး ၂၀ ဖေဖော်ဝါရီ ၂၀၂၁၁၉ ဩဂုတ် ၂၀၂၂ ဥက္ကဋ္ဌဦးသန်းဆွေ၁၉ ဩဂုတ် ၂၀၂၂၁ ဖေဖော်ဝါရီ ၂၀၂၃ဦးဌေးအောင်၁ ဖေဖော်ဝါရီ ၂၀၂၃၂ ဩဂုတ် ၂၀၂၃ဦးစစ်အေး၃ ဩဂုတ် ၂၀၂၃၃၁ ဇူလိုင် ၂၀၂၅၂ဦးတင်ဆွေဝင်း၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၃ဦးထင်ကျော်၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၄ရဲမှူးချုပ်ကျော်ဝင်းသိန်း(ငြိမ်း)၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၅ဒေါ်ခင်ချိုအုန်း၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၆ဦးအောင်မြင့်လွင်၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၇ဦးသန်းစိုး၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၈ဦးမောင်မောင်တင့်၂၀ ဖေဖော်ဝါရီ ၂၀၂၁၃၁ ဇန်နဝါရီ ၂၀၂၅အဖွဲ့ဝင်၉ ရဲမှူးချုပ်သူရဘိုနီ(ငြိမ်း)၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၀ဦးတင်မြင့်၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၁ဒေါ်ကြူကြူဝင်း၂၀ ဖေဖော်ဝါရီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၂ဦးဝင်းတည်၆ ဧပြီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၃ဦးကျော်စိုးလင်း၆ ဧပြီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၄ဦးထွန်းထွန်းဦး၆ ဧပြီ ၂၀၂၁၃၁ ဇူလိုင် ၂၀၂၅အဖွဲ့ဝင်၁၅ဦးသန်းထွတ်သိန်း၁ ဖေဖော်ဝါရီ ၂၀၂၂၃၁ ဇူလိုင် ၂၀၂၅အဖွဲ့ဝင် အမျိုးသား လုံခြုံရေးနှင့်ကာကွယ်ရေးကောင်စီ လက်ထက် ဝန်ကြီးချုပ် ဦးညိုစော ၏ ကာလ စဉ်အမည် တာဝန်ထမ်းဆောင်ခြင်းတာဝန်စတင်ရက်ပြီးဆုံးရက်ရက်ပေါင်း၁ဦးလွင်ဦး၃၁ ဇူလိုင် ၂၀၂၅လက်ရှိဥက္ကဋ္ဌ၂ဦးတင်ဆွေဝင်း၂၀ ဖေဖော်ဝါရီ ၂၀၂၁လက်ရှိ အဖွဲ့ဝင်၃ဦးထင်ကျော်၂၀ ဖေဖော်ဝါရီ ၂၀၂၁လက်ရှိ၄ဒေါက်တာထွန်းထွန်းဦး၃၁ ဇူလိုင် ၂၀၂၅လက်ရှိ၅ဦးတိုးရီ၃၁ ဇူလိုင် ၂၀၂၅လက်ရှိ ကော်မရှင်အကြောင်း ဆောင်ပုဒ် အဂတိ ပယ်ခွာ ပြည်သာယာ အမှတ်တံဆိပ် ပထမစက်ဝိုင်းတွင် မြန်မာပြည်မြေပုံအား ငြိမ်းချမ်းခြင်း၊ ဖြူစင်သန့်ရှင်းခြင်းဖြစ်သည့် အဖြူရောင်ဖြင့် ပုံဖော်ကာ အေးချမ်းတည်ငြိမ်ခြင်း၊ ရင့်ကျက်ခြင်းဖြစ်သည့် အပြာရောင် စက်ဝိုင်း အတွင်း ပြည်ထောင်စုစိတ်ဓာတ်ကို ပေါ်လွင်စေရန် ထည့်သွင်းထားခြင်း ဖြစ်သည်။
ဒုတိယစက်ဝိုင်းတွင် နိုင်ငံတော်အလံကို ကိုယ်စားပြုသည့် အဝါရောင်၊ အစိမ်းရောင်၊ အနီရောင်တို့ဖြင့် ထည့်သွင်းရေးဆွဲထားသည်။
တတိယစက်ဝိုင်းတွင် အဂတိလိုက်စားမှုတိုက်ဖျက်ရေးကော်မရှင် မြန်မာနိုင်ငံ ဆိုသည့် စာသားအား ထည့်သွင်းဖော်ပြထားသည်။
အထက်ပါစက်ဝိုင်း(၃)ခုအား အောင်မြင်မှု အထိမ်းအမှတ် လက်ဆောင်ဖြစ်သည့် တံခွန်ပုံစံဖြင့် ထောက်မ၍ ကော်မရှင်ဆောင်ပုဒ်ဖြစ်သည့် အဂတိ ပယ်ခွာ ပြည်သာယာ ဆိုသည့် စာသားအား ထည့်သွင်းထားသည်။
ရုံးများ ရုံးချုပ် (ယခင်တည်နေရာ) သည် အုပ်စု(၁)၊ အားကစားလေ့ကျင့်ရေးစခန်း၊ ဝဏ္ဏသိဒ္ဓိရပ်ကွက်၊ နေပြည်တော် တွင် တည်ရှိခဲ့ပြီး ၂၀၂၀ ခုနှစ်မှစ၍ ရုံးအသစ်တည်နေရာသို့ ပြောင်းရွှေ့ခဲ့ပြီးနောက် ကော်မရှင် ရုံးချုပ်၏ လက်ရှိတည်နေရာသည် ရုံးအမှတ်(၅၆)၊ ဇေယျဌာနီလမ်း၊ ဥတ္တရသီရိမြို့နယ်၊ နေပြည်တော်တွင် တည်ရှိပါသည်။
ရန်ကုန်ရုံးခွဲသည် အမှတ် - ၆၂(က) ရွှေတောင်ကြားလမ်း၊ ဗဟန်းမြို့နယ်၊ရန်ကုန်တိုင်းဒေသကြီး၊ မန္တလေးရုံးခွဲသည် ဗားဂျီးနီးယားဆေးလုပ်ငန်းစက်ရုံဝင်း၊ ကွင်းအမှတ် (၄၀၇) မြို့ဟောင်းဘူတာဈေး အနီး၊ ၈၂လမ်း၊ တမ္မဝတီရပ်ကွက်၊ ချမ်းမြသာစည်မြို့နယ်၊ မန္တလေးမြို့ တွင် တည်ရှိသည်။
တောင်ကြီးရုံးခွဲနှင့် မော်လမြိုင်ရုံးခွဲများလည်း တိုးချဲ့ဖွင့်လှစ်ထားပါသည်။
အထင်ကရအမှုများ အစားအစာနှင့်ဆေးဝါးစီမံခန့်ခွဲမှုညွှန်ကြားရေးမှူးချုပ် အဂတိလိုက်စားမှု ဟာသ သရုပ်ဆောင် ရဲထွေးအောင် အမှုကိစ္စတွင် ရန်ကုန်တိုင်းဒေသကြီးဥပဒေချုပ် ဦးဟန်ထူး အဂတိလိုက်စားမှုhttps://www.bbc.com/burmese/in-depth-45520606 တနင်္သာရီတိုင်းဒေသကြီး ဝန်ကြီးချုပ် ဒေါ်လဲ့လဲမော် အဂတိလိုက်စားမှု - ၂၀၁၉ ခုနှစ် မတ်လ၁၀ ရက်နေ့ညပိုင်းတွင် တနင်္သာရီတိုင်းဒေသကြီးအစိုးရအဖွဲ့ ဝန်ကြီးချုပ် ဒေါက်တာလဲ့လဲ့မော်၊ Global Grand Services (GGS) ကုမ္ပဏီမှ မန်နေဂျင်း ဒါရိုက်တာ ဦးသိန်းထွေး၊ ဒါရိုက်တာ ဦးအောင်မြတ်နှင့် ဦးသူရအုံတို့အား အဂတိလိုက်စားမှု တိုက်ဖျက်ရေး ဥပဒေဖြင့် အမှုဖွင့် အရေးယူလိုက်ပြီဖြစ်ကြောင်း မြန်မာနိုင်ငံ အဂတိလိုက်စားမှု တိုက်ဖျက်ရေး ကော်မရှင်က ကြေညာခဲ့သည်။
ဆက်စပ်ကြည့်ရှုရန် အဂတိလိုက်စားမှုတိုက်ဖျက်ရေးဥပဒေ အဂတိ လိုက်စားမှု နိုင်ငံများ နှိုင်းယှဉ်စာရင်း ကိုးကား ပြင်ပလင့်ခ်များ တရားဝင်ဝက်ဘ်ဆိုဒ် တရားဝင်လူမှုကွန်ယက်စာမျက်နှာ ကဏ္ဍ:မြန်မာနိုင်ငံ၏ နိုင်ငံရေး ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:ပြည်ထောင်စုအဆင့် ရုံး၊ အဖွဲ့အစည်းများ။
Post-hardcore သည် Hardcore punk ဂီတအမျိုးအစား၏ မျိုးပွားတစ်မျိုးဖြစ်ပြီး Punk rock လှုပ်ရှားမှုတွင် ပျံ့နှံစေခဲ့သည်။
hardcore punk ဖြစ်ရပ်မှ ပေါ်ထွက်လာခဲ့ပြီး hardcore မှ ညဏ်ကွန့်မြူးမှုများကို ယူထားသည်။
အမျိုးအစားသည် ၁၉၈၀ အလယ်မှ နောက်ပိုင်းအထိ hardcore punk ဖြစ်ရပ်များ စတင်ခဲ့သည့် မြို့များမှ တီးဝိုင်းများမှ တစ်ဆင့် ဖြန့်ချိ၍ ပုံသဏ္ဌာန်ပေါ်လာသည်။
အထူးသဖြင့် Washington D.C မှ ဖြစ်ရပ်ဖြစ်သည်။
Fugazi, Big Blackနှင့် Jawbox တို့ဖြစ်ပြီး post-hardcore ၏ အရင်းအမြစ်ဖြစ်သော noise rock ဆီသို့ နီးစပ်စေခဲ့သည်။
ဝိသေသလက္ခဏာ hardcore punk သည် အလွန်မြန်သော tempo များ ကျယ်လောင်သော အသံများနှင့် heavy bass levels များပါဝင်သည်။
တီးဝိုင်းများ၏ အဆိုရှင်များသည် လေချွန်သံနှင့်အတူ ကြမ်းရမ်းစွာ အော်ဟစ်ကြသည်။
Allmusic က ထောက်ခံထားသည်မှာ post-hardcore တီးဝိုင်းများသည် တည်ဆောက်ရန် ဖန်တီးရန် နည်းလမ်းများရှာဖွေကြသည်။
punk rock စွမ်းအားအတွက် ထွက်ပေါက်များကို ပေါင်းစပ်ထားသည်။
၁၉၇၀နောက်ပိုင်းနှင့် ၁၉၈၀အစောပိုင်း ဗြိတိန် post-punkသည် post-hardcore တီးဝိုင်းများ၏ ဖွံ့ဖြိုးတိုးတက်မှုကို လွှမ်းမိုးစေခဲ့သည်။
အမျိုးအစားတိုးတက်လာသကဲ့သို့ ထိုအုပ်စုသည် soul, club, funk, jazzနှင့် dance-punk များကို စမ်းသပ်လေ့လာခဲ့သည်။
post-hardcore punk ဘဝတွင် အစပြုခဲ့သူများဖြစ်သည်။
သူတို့ထဲမှတချို့သည် သူတို့၏အသံများ ကျယ်ပြန့်လာစေပြီး ကျွမ်းကျင်သော ဂီတသမားများဖြစ်လာသည်။
သမိုင်းကြောင်း Saccharine Trust, Naked Raygun နှင့် The Effigies စသော တီးဝိုင်းများသည် ၁၉၈၀ အစောပိုင်းတွင် နိုးကြွလာပြီး post-hardcore အမျိုးအစား၏ရှေ့ပြေးဟု ယူဆရသည်။
Naked Raygun သည် ချီကာဂိုမှဖြစ်ပြီး ၁၉၈၁တွင် တည်ထောင်ခဲ့သည်။
post-punk လွှမ်းမိုးမှုများကို ပေါင်းစပ်ထားပြီး လွှမ်းမိုးခဲ့သည့်တီးဝိုင်းများမှာ Wireနှင့် Gang of Four တို့ဖြစ်သည်။
စာရေးဆရာ Steven Blush သတိပြုမိသည်မှာ တိုက်ရိုက်မဟုတ်သော စာသားများနှင့် တောင့်တင်းခိုင်မာသော post-punk သံစဉ်များကို တီးဝိုင်းက အသုံးပြုထားခြင်းဖြစ်သည်။
ချီကာဂိုဖြစ်ရပ်မှ The Effigies တီးဝိုင်းသည် ဂီတကို ဖန်တီးခဲ့ပြီး hardcore အုပ်စု Minor Threat နှင့် ဗြိတိန် post-punk တီးဝိုင်းများဖြစ်သည့် Stranglers, Killing Joke နှင့် The Rats စသော တီးဝိုင်းများလွှမ်းမိုးထားသည်။
၁၉၈၀အစောပိုင်းမှ အလယ်အတောအတွင်းတွင် hardcore ၏ပုံစံပြားများကို စမ်းသပ်လေ့လာရန် ဂီတသမားများဆီသို့ ပျံ့နှံစေခဲ့သည်။
အမျိုးအစားနှင့်ဆက်နွယ်နေပြီး ပြင်းထန်စွာ အမြစ်တွယ်ခဲ့သည်။
ထိုအုပ်စုများသည် ၈၀s noise rock ဖြစ်ရပ်မှ စိတ်ကူးညဏ်များ ယူဆောင်ခဲ့သည်။
တချို့တီးဝိုင်းများသည် independent label ဖြစ်သည့် Homestead Record သို့ လက်မှတ်ရေးထိုးခဲ့သည်။
Squirrel Beat, Big Black, Rapeman နှင့် Shellac တို့ပါဝင်သည်။
post-hardcore နှင့်လည်း ဆက်နွယ်နေသည်။
Big Black သည် သူတို့၏ DIY ethic ကြောင့် လူသိများသည်။
တီးဝိုင်း၏ဂီတပုံစံကို drum machine ဖြင့် ဝါကျခွဲထားသည်။
industrial rock တွင်လည်း တွေ့မြင်နိုင်သည်။
အမေရိကန်အပြင်ဘက်တွင် ကနေဒါတီးဝိုင်း Nomeansno ကြောင်း အမျိုးအစားသည် ပုံသဏ္ဌာန်ပေါ်လာခဲ့သည်။
၁၉၇၉ကတည်းက နိုးကြွခဲ့သည်။
၁၉၈၉တွင် အဖွဲ့၏ “Wrong” album ထွက်လာပြီး ထို album သည် post-hardcore ထဲတွင် ရန်လို၍ ပြင်းထန်သော အနုပညာ စီးကုံးချက်များထဲမှ တစ်ခုဖြစ်သည်။
Afro-punk (တစ်ခါတစ်ရံ Afro-punk, afropunk) သည် အာဖရိကန် အမေရိကန်နှင့် punkဂီတနှင့် alternative ဂီတ ယဉ်ကျေးမှုတွင်ရှိသော လူမည်းအုပ်စုများကို ရည်ညွန်းသည်။
afro-punk သည် မြောက်အမေရိကန် punk ဖြစ်ရပ်မှ လူနည်းစုသာရှိသည်။
မည်သို့ပင်ဆိုစေ သူတို့သည် punk ယဉ်ကျေးမှုထဲတွင်ရှိသော လူများစု အများအားဖြင့် လူမည်းနယ်ပယ်ဒေသများကို ရည်ညွန်းပြီး punk အမျိုးတူလူစုမှ အစပြုခဲ့ခြင်းဖြစ်သည်။
အာဖရိကပိုင်းများဖြစ်သည်။
လူမည်းအဖွဲ့ဝင်များနှင့် punk rock တီးဝိုင်းများရှိသည်။
သတိပြုဖွယ်ရာ afro-punk လူမျိုးစုများမှ တီးဝိုင်းများမှာ Death, Pure Hell, Bad Brains, Suicidal Tendencies, Dead Kennedy, Fishbone, Wesley Wills Fiasco, Suffrajett, The Templars နှင့် Roung Francis တို့ဖြစ်သည်။
afro-punk ဖြစ်ရပ်သည် အစောပိုင်း hip hop ရွေ့လျားမှု ၈၀နှင့် နှိုင်းယှဉ်ဖွယ်ဖြစ်သည်။
Afropunk ဂီတပွဲတော်ကို ၂၀၀၂ခုနှစ်တွင် Brooklyn တွင် ကျင်းပခဲ့သည်။
ပြွန်တန်ဆာမြို့သည် ပဲခူးတိုင်းဒေသကြီး ညောင်လေးပင်မြို့နယ်တွင် တည်ရှိသည်။
အမည်ရင်းမြစ် ပြွန်တန်ဆာမြို့တည်ရှိသောနေရာတွင် ရှေးကာလက မွန်လူမျိုးများ နေထိုင်ကြသည်။
ရဲနွယိချောင်း ကြိမ်ချောင်း အေးရွာချောင်း ဥတိုချောင်း ဟူသောဤချောင်းလေးချောင်း ပေါင်းဆုံရာတွင် ထိုမြို့ တည်ရှိခြင်းကြောင့် မွန်ဘာသာအားဖြင့် ပွန်တိုက်ဇာ မြန်မာဘာသာအားဖြင့် ပွန်ကား လေးခု တိုက်ဇာကား ချောင်း ပွန်တိုက်ဇာဟု ခေါ်ဆိုရာမှ ကာလရွေ့၍ ပြွန်တန်ဆာ ဖြစ်လာသည်ဟု အဆိုရှိလေသည်။
မြို့လည်မှ ဥတိုချောင်းကို ၁၂၅၀ခုနစ်၌ မြို့အုပ် ဦးဖေကြီးလက်ထက်တွင် ရေကန်ဖြတ်ပိတ်လိုက်သဖြင့် ယခုအချိန်တွင် ရေကန်ကြီးကိုသာ မြင်နိုင်ကြတော့သည်။
အောင်သူ သည် မြန်မာနိုင်ငံမှ ဘောလုံးသမားတစ်ဦးဖြစ်ကာ လက်ရှိတွင် မြန်မာလက်ရွေးစင်ဘောလုံးအသင်းနှင့် ထိုင်းနိုင်ငံ ဘူရီယန်ယူနိုက်တက် တို့၏ ရှေ့တန်းတိုက်စစ်မှူးတစ်ဦးဖြစ်သည်။
ယခင်က ရတနာပုံဘောလုံးအသင်းတွင် ကစားခဲ့သည်။
၂၀၁၈ခုနှစ်တွင် ထိုင်းနိုင်ငံအသင်းများ ဖြစ်ကြသည့် ပူးလစ်တီရို၊ မြောင်​တောင်ယူနိုက်တက်တို့တွင် အငှားစာချုပ်ဖြင့် သွားရောက်ကစားခဲ့သည်။
၂၀၂၀ပြည့်နှစ်တွင် ရတနာပုံဘောလုံးအသင်းမှ အပြီးပိုင်ထွက်ခွာခဲ့ပြီး ထိုင်းနိုင်ငံ ဘူရီယန်ယူနိုက်တက်သို့ ပြောင်းရွှေ့ခဲ့သည်။
အောင်သူသည် မြန်မာ ယူ - ၁၇၊ ယူ - ၂၀၊ ယူ - ၂၃ ဘောလုံးအသင်းများနှင့် လက်ရွေးစင်အသင်းကြီးတို့တွင် ကစားသော လက်ရွေးစင်ကစားသမားလည်းဖြစ်သည်။
အသက် ၁၆နှစ်အောက် မြန်မာဘောလုံးအသင်းတွင် အရွေးချယ်ခံခဲ့ရပြီး အေအက်(ဖ်)အက်(ဖ်) ယူ - ၁၆ ချန်ပီယံရှစ်ပြိုင်ပွဲတွင် ပထမဆုံး နိုင်ငံတကာပြိုင်ပွဲအဖြစ် ကစားခဲ့သည်။
၂၀၁၄ခုနှစ်တွင် ရန်ကုန်မြို့၌ လက်ခံကျင်းပသော အာရှ ယူ-၁၉ ဘောလုံးပြိုင်ပွဲတွင် အောင်သူမှာ ခြေစွမ်းပြကစားခဲ့သူဖြစ်သည်။
၂၀၁၅ခုနှစ်တွင် မြန်မာ ယူ - ၁၉ ဘောလုံးအသင်းသည် ဖီဖာ ယူ - ၂၀ ကမ္ဘာ့ဖလားပြိုင်ပွဲသို့ ပထမဆုံးအကြိမ် တက်လှမ်းနိုက်ခဲ့သည်။
ဤသည်မှာ မြန်မာ့လက်ရွေးစင်အသင်းတစ်သင်းအနေဖြင့် ၁၉၇၂ခုနှစ်နောက်ပိုင်းတွင် ပထမဆုံးအကြိမ် ကမ္ဘာ့အဆင့် ယှဉ်ပြိုင်ခွင့် ရခြင်းဖြစ်သည်။
ထိုမြန်မာ့လက်ရွေးစင်အသင်းတွင် အောင်သူသည်လည်း ပါဝင်ခဲ့ပြီး မြန်မာဘောလုံးပရိသတ်များအကြား လူသိပိုများလာခဲ့သည်။
​နောက်ပိုင်းတွင် မြန်မာအသင်း၏ ပြည်တွင်းပြည်ပ ပွဲစဉ်များ၌ ​​ခြေစွမ်းပြကစားခဲ့ရာ နိုင်ငံတကာပရိသတ်များကပါ သတိထားမိလာခဲ့သည်။
ငယ်ဘဝနှင့် ပညာရေး အောင်သူ့ကို ၁၉၉၆ခုနှစ် ​မေလ ၂၂ရက်တွင် ဝမ်းတွင်းမြို့နယ် ပင်းတလဲကျေးရွာ၌ သာမန်အစိုးရဝန်ထမ်းမိဘများမှ မွေးဖွားခဲ့သည်။
ထို့နောက် မိဘများက ပျဉ်းမနားသို့ ​ပြောင်း​ရွှေ့ခဲ့ရသဖြင့် ပျဉ်းမနားမြို့တွင် ကြီးပြင်းခဲ့သည်။
သူသည် ငယ်ရွယ်စဉ်ကပင် ဘောလုံးဝါသနာပါသူဖြစ်ကာ ညအိပ်လျှင်ပင် ဘောလုံးကို ဖက်၍ အိပ်သည်ဟု အမေးအဖြေကဏ္ဍတစ်ခုတွင် အောင်သူမှ ပြောကြားခဲ့သည်။
၎င်း၏အစ်ကိုများသည်လည်း ဘောလုံးကိုရူးသွပ်သူများဖြစ်ကာ အောင်သူသည် ၎င်း၏အပေါင်းအသင်းများကြားတွင် ဘောလုံးကစားရာ၌ ထင်ရှားခဲ့သည်။
ဘောလုံးအကယ်ဒမီ အောင်သူ့ကို မန္တလေးမြို့ရှိ ဘောလုံးအကယ်ဒမီက ရွေးချယ်ခဲ့ကာ အောင်သူသည် ဘောလုံးပညာအား စနစ်တကျ သင်ကြားခွင့် ရရှိခဲ့သည်။
သို့ရာတွင် မိသားစုမှ ငွေထောက်ပံ့ပေးနိုင်မှု အားနည်းခဲ့၍ အခက်အခဲများလည်း ရှိခဲ့သည်။
ကစားသမားဘဝ အစောပိုင်းကာလ ၂၀၀၉ခုနှစ်တွင် တိုင်းဘောလုံးပြိုင်ပွဲ၌ ပျဉ်းမနားကိုယ်စားပြုအသင်းတွင် ပါဝင်ခဲ့ကာ (၃)ဂိုးသွင်းယူခဲ့သည်။
ရတနာပုံဘောလုံးအသင်း မန္တလေးဘောလုံးအကယ်ဒမီမှ အောင်သူအား ၂၀၁၃ခုနှစ်တွင် မန္တလေးမြို့အခြေစိုက် ရတနာပုံဘောလုံးအသင်းမှ ခေါ်ယူခဲ့သည်။
အောင်သူသည် ရတနာပုံဘောလုံးအသင်းတွင် ခြေစွမ်းပြကစားနိုင်ခဲ့ပြီး အသင်း၏ အဓိကကစားသမားနေရာမှ ပါဝင်ကစားခဲ့သည်။
အငှားကစားသမား ပူးလစ်တီရို ၂၀၁၇ခုနှစ် နိုဝင်ဘာလတွင် အောင်သူသည် ရတနာပုံအသင်းမှ ထိုင်းနိုင်ငံ ပူလစ်တီရိုအသင်းသို့ အငှားစာချုပ်ဖြင့် ၂၀၁၈ဘောလုံးရာသီအတွက် သွားရောက်ကစားခဲ့သည်။
ထိုအသင်းတွင် (၃၁)ပွဲ ကစားပြီး (၁၁)ဂိုး သွင်းယူခဲ့သည်။
တစ်လတာ အကောင်းဆုံးကစားသမားဆုများလည်း ရရှိခဲ့ကာ အပတ်စဉ် (၁၁)တွင် ဆူခိုထိုင်းအသင်းနှင့် ကစားသောပွဲ၌ သွင်းယူခဲ့သော ဂိုးမှာ အကောင်းဆုံး သွင်းဂိုး (၅) ဂိုးစာရင်းတွင် ပါဝင်ခဲ့သည်။
မြောင်တောင်ယူနိုက်တက် ၂၀၁၉ရာသီတွင်မူ မြောင်တောင်ယူနိုက်တက်သို့ ပြောင်းရွှေ့ခဲ့ကာ ကျောနံပတ် (၉)ကို ဝတ်ဆင်ခဲ့သည်။
သို့သော် ထိုအသင်းတွင် ခြေစွမ်းပြနိုင်ရန်ပင် ရုန်းကန်ခဲ့ရပြီး ပုံမှန်ပွဲထွက်ခွင့် မရခဲ့ကာ နောက်ပိုင်းတွင် အရန်လူစာရင်း၌ပင် မပါဝင်ခဲ့ပေ။
ထိုအသင်းတွင် (၁၃)ပွဲကစားပြီး (၃)ဂိုး သွင်းယူခဲ့သည်။
ရတနာပုံ​ဘောလုံးအသင်း (၂၀၂၀) မြောင်တောင်ယူနိုက်တက်နှင့် လမ်းခွဲပြီးနောက် ၂၀၂၀ပြည့်နှစ်တွင် မိခင်အသင်းဖြစ်သော ရတနာပုံအသင်းတွင် ပြန်လည် ကစားခဲ့ပြီး ကျောနံပတ် (၉၉) ဝတ်ဆင်ခဲ့သည်။
၂၀၂၀ပြည့်နှစ် နိုဝင်ဘာလတွင် စေ့စပ်ဆွေးနွေးမှုများ ပြုလုပ်ပြီးနောက် အောင်သူအား အမေရိကန်ဒေါ်လာ (၅၀,၀၀၀) ဖြင့် ထိုင်းနိုင်ငံ ဘူရီယန်ယူနိုက်တက်သို့ အပြီးသတ်ရောင်းချခဲ့သည်။
ထိုအချိန်တွင် အောင်သူသည် ရတနာပုံအသင်းနှင့် စာချုပ် တစ်ရာသီ ကျန်ရှိသေးသည်။
ဘူရီယန်ယူနိုက်တက် ၂၀၂၀ပြည့်နှစ် ဒီဇင်ဘာ ၂၆ရက်နေ့တွင် ဘူရီယန်ယူနိုက်တက်၌ ပထမဆုံးပွဲဦးထွက် ကစားခဲ့သည်။
သို့ရာတွင် ထိုဘောလုံးရာသီ၏ ဒုတိယရာသီဝက်တွင် ဒဏ်ရာပြဿနာကြောင့် ရုန်းကန်ခဲ့ရပြီး (၂)ဂိုးသာ သွင်းယူနိုက်ခဲ့သည်။
နောက်ထပ်ရာသီတွင်လည်း ပုံမှန်ပွဲထွက်ခွင့်ရရန် ရုန်းကန်နေရဆဲဖြစ်သည်။
လက်ရွေးစင်ကစားသမားဘဝ အစောပိုင်းဘဝ အောင်သူသည် ယူ - ၁၆ လက်ရွေးစင်အသင်း၌ ရွေးချယ်ခံခဲ့ရပြီး ၂၀၁၁ အေအက်(ဖ်)အက်(ဖ်) လူငယ်ချန်ပီယံရှစ်ပြိုင်ပွဲတွင် ဝင်ရောက်ယှဉ်ပြိုင်ခဲ့သည်။
ဤသည်မှာ အောင်သူ၏ ပထမဆုံးသော နိုင်ငံတကာပွဲဖြစ်သည်။
၂၀၁၄ခုနှစ်တွင် ဘရူနိုင်းဘုရင့်ဖလားပြိုင်ပွဲ၌ မြန်မာ ယူ - ၁၉ အသင်းသည် ဗိုလ်စွဲခဲ့သည်။
နောက်ဆုံးပွဲ၌ ဗီယက်နမ်နိုင်ငံအသင်းအား (၄)ဂိုး (၃)ဂိုးဖြင့် အနိုင်ရခဲ့သည်။
ထိုပွဲစဉ်တွင် မြန်မာအသင်းအတွက် အနိုင်ဂိုးအား ပွဲချိန် (၈၂)မိနစ်၌ အောင်သူမှ သွင်းယူပေးခဲ့ခြင်းဖြစ်သည်။
ထိုအချိန်မှစ၍ အောင်သူသည် မြန်မာဘောလုံးပရိသတ်များအကြား ရေပန်းစားလာခဲ့သည်။
ထိုအသင်းသည်လည်း ရန်ကုန်သို့ပြန်လာချိန်တွင် သောင်းသောင်းဖြဖြ ကြိုဆိုခြင်းကို ခံခဲ့ရသည်။
ထို့နောက် မြန်မာနိုင်ငံတွင် ကျင်းပခဲ့သော အာရှ ယူ -၁၉ ချန်ပီယံရှစ်ပြိုင်ပွဲ၌ အကြိုဗိုလ်လုပွဲအထိ တက်ရောက်နိုင်ခဲ့သဖြင့် ၂၀၁၅ခုနှစ် ဖီဖာ ယူ - ၂၀ ကမ္ဘာ့ဖလားသို့ ယှဉ်ပြိုင်ခွင့် ရရှိခဲ့သည်။
ဤသည်မှာ ၁၉၇၂ နွေရာသီ အိုလံပစ်ပြိုင်ပွဲ ပြီးနောက် ကမ္ဘာ့အဆင့်ပြိုင်ပွဲတစ်ခုသို့ ပထမဆုံးအကြိမ် ဝင်ရောက်ယှဉ်ပြိုင်ခွင့် ရရှိခဲ့ခြင်းဖြစ်သည်။
မြန်မာအသင်းသည် ထိုပြိုင်ပွဲ၌ သွင်းဂိုး (၂) ဂိုး သွင်းယူနိုင်ခဲ့ပြီး (၁)ဂိုးအား အောင်သူမှ သွင်းယူခဲ့ခြင်းဖြစ်သည်။
လက်ရွေးစင်အသင်းကြီး အောင်သူသည် ၂၀၁၅ ဩဂုတ် ၂၈ရက်နေ့တွင် ယူအေအီးနိုင်ငံနှင့် ခြေစမ်းပွဲ၌ ပထမဆုံးအကြိမ် ကစားခဲ့သည်။
၎င်း၏ ပထမဆုံးသွင်းဂိုးအနေဖြင့် ၂၀၁၈ ဖီဖာကမ္ဘာ့ဖလားခြေစစ်ပွဲတွင် လာအိုနှင့်ပွဲစဉ်၌ သွင်းယူခဲ့သည်။
နိုင်ငံတကာသွင်းဂိုးများ မြန်မာအသင်း၏ သွင်းဂိုးနှင့် ရလဒ်တို့ကို ဦးစွာဖော်ပြထားသည်။
ရက်စွဲ အားကစားကွင်း ပြိုင်ဘက် ဂိုးရလဒ် ရလဒ် ပြိုင်ပွဲ ၁ ၁၃ အောက်တိုဘာ ၂၀၁၅ Supachalasai Stadium၊ ဘန်ကောက်မြို့ ၃-၁၃-၁ ၂၀၁၈ ကမ္ဘာ့ဖလား ခြေစစ်ပွဲ ၂ ၂၉ မတ် ၂၀၁၆ Saida International Stadium၊ Sidon ၀-၁၁-၁ ၂၀၁၈ ကမ္ဘာ့ဖလား ခြေစစ်ပွဲ ဂုဏ်ပြုဆုများ Hassanal Bolkiah Trophy(1): ၂၀၁၄ AFF Youth Player of the Year(1): ၂၀၁၅ ပုဂ္ဂိုလ်ရေးဘဝ အောင်သူသည် ၂၀၁၈ခုနှစ် မေလ ၃၁ရက်နေ့တွင် သရုပ်ဆောင် ပိုးအိအိခန့်နှင့် လက်ထပ်ခဲ့သည်။
မင်္ဂလာဆောင်အခမ်းအနားကို ၂၀၁၉ခုနှစ် မတ်လ ၂၆ရက်နေ့တွင်မှ ကျင်းပခဲ့သည်။
၂၀၁၉ခုနှစ် ဇူလိုင် ၁၉ရက်နေ့တွင် ပထမဆုံးသော သားဖြစ်သူ သွင်ဦးဟန်ကို မွေးဖွားခဲ့သည်။
ကိုးကား ပြင်ပလင့်များ Youtube - Aung Thu Goal strike Youtube - Aung Thu beautiful goal Category:မြန်မာဘောလုံးသမားများ။
UGC 5692 သည် ခရုပတ်ပုံစံ ဂလက်ဆီဖြစ်ပြီး အာရှာ မေဂျာ ကြယ်စုတန်းမှ အလင်းနှစ် ၁၃ မီလီယံအကွာတွင် တည်ရှိသည်။
ဂယ်လက်ဆီအား ၁၉၅၉ ခုနှစ်တွင် Sidney van den Bergh ဆိုသူမှ DDO ဟူသော ဂလက်ဆီကတ်သလောက်စာရင်း၌ မှတ်တမ်းတင်ခဲ့သည်။
ဦးတင့်ဆန်း (၁၄ စက်တင်ဘာ ၁၉၅၆ မွေးဖွား) သည် မြန်မာနိုင်ငံ အားကစား ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
မြန်မာနိုင်ငံရှိ ဆောက်လုပ်ရေးကုမ္ပဏီကြီး တစ်ခုဖြစ်သော ACE Construction ကို ပိုင်ဆိုင်သူ ဖြစ်သည်။
ဦးတင့်ဆန်းသည် ၂၀၁၁ မတ်လမှ ၂၀၁၂ ဩဂုတ်လအထိ ဟိုတယ်နှင့် ခရီးသွားလာရေးလုပ်ငန်း ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
၂၀၁၀ အထွေထွေ ရွေးကောက်ပွဲတွင် မြောင်းမြမြို့နယ်မှ ဝင်ရောက်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
ဦးဌေးအောင် (၁၂ ဇွန် ၁၉၅၂ ဖွား) သည် မြန်မာနိုင်ငံသား တပ်မတော် အရာရှိဟောင်းနှင့် နိုင်ငံရေးသမား တစ်ဦး ဖြစ်သည်။
သူသည် အစိုးရနှစ်ဆက်အထိ ဟိုတယ်ခရီးဝန်ကြီး တာဝန်ယူခဲ့သူလည်းဖြစ်သည့်အပြင် အဂတိတိုက်ဖျက်ရေးကော်မရှင် ဥက္ကဋ္ဌအဖြစ်ပါ ထမ်းဆောင်ခဲ့သူဖြစ်သည်။
ပညာရေး သူသည် စစ်တက္ကသိုလ် အပါတ်စဉ်(၁၉ )ဆင်းဖြစ်သည်။
ဗိုလ်ချုပ်မှူးကြီးမင်းအောင်လှိုင် နှင့် အပါတ်စဉ်တူသည်။
၁၉၉၁ ခုနှစ်တွင် အမေရိကန်နိုင်ငံ ဂျော့ရှ်ဝါရှင်တန် တက္ကသိုလ်မှ ဟိုတယ်နှင့် ခရီးသွားလုပ်ငန်း စီမံခန့်ခွဲမှုပညာဖြင့် မဟာဘွဲ့ရရှိခဲ့သည်။
၂၀၁၆ ခုနှစ်တွင် ထိုင်းနိုင်ငံ မဲဖာလောင်တက္ကသိုလ်မှ လူမှုသိပ္ပံဘာသာရပ်ဖြင့် ပါရဂူဘွဲ့ရရှိခဲ့သည်။
ဝန်ထမ်းဘဝ သူသည် တပ်မတော်သားဘဝမှနေ၍ အရပ်ဘက် ဟိုတယ်၊ခရီးဌာန သို့ ၁၉၈၉ ခုနှစ်တွင် ရွှေ့ပြောင်းလာသည်။
ရာထူးအဆင့်ဆင့်တိုးပြီး ၂၀၀၄ တွင် ဟိုတယ်နှင့်ခရီးသွားညွှန်ကြားမှုဦးစီးဌာန ညွှန်ကြားရေးမှူးချုပ် ဖြစ်ခဲ့သည်။
နိုင်ငံရေးဘဝ ၂၀၁၂ စက်တင်ဘာလတွင် ဟိုတယ်နှင့် ခရီးသွားလာရေးလုပ်ငန်း ဝန်ကြီးဌာန ဝန်ကြီးအဖြစ် သမ္မတ ဦးသိန်းစိန်က ခန့်အပ်ခဲ့သည်။
၂၀၁၆ မတ်လ ၃၀ရက်အထိ ထမ်းဆောင်သည်။
ယင်းမတိုင်မီက ၂၀၁၁ မတ်လမှ စတင်ကာ ဒုတိယဝန်ကြီးအဖြစ် တာဝန်ထမ်းဆောင်ခဲ့သည်။
၂၀၂၁ ဖေဖော်ဝါရီနောက်ပိုင်း နိုင်ငံတော်စီမံအုပ်ချုပ်ရေးကောင်စီ လက်ထက် ၂၀၂၁ ဩဂုတ် ၅ရက်နေ့တွင် ၎င်းသည် ဟိုတယ်နှင့်ခရီးသွားလာရေးဝန်ကြီးဌာန ဝန်ကြီး ဖြစ်လာပြန်သည်။
ထိုတာဝန်ကို ၂၀၂၃ ဖေဖော်ဝါရီ ၁ရက်အထိ တာဝန်ထမ်းဆောင်ပြီး အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ အဖြစ် ပြောင်းလဲခန့်အပ်ခံရကာ ၂၀၂၃ ဩဂုတ် ၂ရက်တွင် ရာထူးမှ အနားပေးခံရသည်။
မိသားစုဘဝ အိမ်ထောင်သည်တစ်ဦးဖြစ်ပြီး သားတစ်ဦးရှိသည်။
မန်းဂျော်နီ သည် မြန်မာနိုင်ငံသား ကရင်လူမျိုး နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦးဖြစ်ပြီး ၁၉၉၀ အထွေထွေရွေးကောက်ပွဲ၊ ၂၀၁၂ ကြားဖြတ်ရွေးကောက်ပွဲ၊ အထွေထွေရွေးကောက်ပွဲ၂၀၁၅၊အထွေထွေရွေးကောက်ပွဲ ၂၀၂၀ များတွင် အနိုင်ရ အမတ်တစ်ဦးအဖြစ် လေးကြိမ်လုံး ရွေးချယ်တင်မြှောက်ခံရသူဖြစ်ကာ ဝါရင့်နိုင်ငံရေး သမားကြီးတစ်ဦးလည်းဖြစ်သည်။
၁၉၉၀ အထွေထွေ ရွေးကောက်ပွဲတွင် ပြည်သူ့လွှတ်တော် ကိုယ်စားလှယ်အဖြစ် မဲအရေအတွက် ၃၁,၇၃၁ ဖြင့် ရွေးကောက်ခံခဲ့ရသော်လည်း ဆောင်ရွက်ခွင့်မရခဲ့ပေ။
ငယ်ဘ၀ ဦးမန်းဂျော်နီသည် တက္ကသိုလ်ဝင်တန်းကို ၁၉၆၀ တွင် အောင်မြင်ခဲ့ပြီး ပုသိမ်ဒေသကောလိပ်တွင် ပညာသင်ကြားခဲ့သည်။
၁၉၆၅ မှ ၁၉၈၆ အထိ မူလတန်းနှင့် အလယ်တန်းပြ ဆရာအဖြစ် လုပ်ကိုင်ခဲ့သည်။
၁၉၈၀ တွင် ရန်ကုန်ပညာရေးတက္ကသိုလ်မှ ဒီပလိုမာ ရရှိခဲ့သည်။
ရွေးချယ်တင်မြှောက်ခံရခြင်းများ ၁၉၈၉ ခုနှစ်မှစ၍ NLD ပါတီအဖွဲ့ဝင် အဖြစ် စတင်ဝင်ရောက်ခဲ့သည်။
၂၀၁၅ ရွေးကောက်ပွဲတွင် ကျုံပျော်မြို့ မဲဆန္ဒနယ်အမှတ်(၂) မှရွေးကောက်တင်မြှောက်ခြင်းခံရကာ ဧရာဝတီတိုင်းဒေသကြီး ဝန်ကြီးချုပ်အဖြစ် တာဝန်ထမ်းဆောင်ခဲ့ပြီး ၂၀၁၈ ခုနှစ် ဇန်နဝါရီလ ၉ ရက်နေ့တွင် ဝန်ကြီးချုပ်အဖြစ်မှ နုတ်ထွက်ခဲ့သည်။
ဝန်ကြီးချုပ်တာဝန်ထမ်းဆောင်နေစဉ် ၂၀၁၇ခုနှစ် ဇန်နဝါရီ ၆ရက်နေ့က နေပြည်တော်သို့ အစည်းအဝေးတက်ရန် ပုသိမ်မှအသွား ညောင်တုန်းမြို့နယ် ဆားမလောက်ကျေးရွာ အနီးတွင် ရန်ကုန်- ဇလွန် ခရီးသည်တင်ကား ၁ စင်း၏ ဝင်ရောက်တိုက်မိခြင်းကို ခံခဲ့ရ၍ ရန်ကုန်ဆေးရုံကြီးသို့ တက်ရောက်ကုသမှုခံယူခဲ့ရသေးသည်။
မန်းဂျော်နီသည် ဝန်ကြီးချုပ်အဖြစ်မှ နုတ်ထွက်ခဲ့သော်လည်း ဧရာဝတီတိုင်းဒေသကြီးလွှတ်တော်တွင် တိုင်းဒေသကြီးလွှတ်တော်ကိုယ်စားလှယ် အဖြစ် ဆက်ရှိနေခဲ့ပြီး လွှတ်တော်အစည်းအဝေးများအား ဆက်တက်ခဲ့သည်။
ဒုတိယအကြိမ် ဧရာဝတီတိုင်းဒေသကြီးလွှတ်တော် အစည်းအဝေး ၂၄ ကြိမ်တွင် မန်းဂျော်နီ အပါအဝင် နှစ်ဦးက မေးခွန်းနှင့် အဆိုတစ်ခုမှ မေးမြန်းတင်သွင်းခြင်းမရှိခဲ့ဘဲတခြားလွှတ်တော် ကိုယ်စားလှယ်များ တင်သွင်းသည့် အဆိုများကိုမူ ထောက်ခံဆွေးနွေးခြင်း တစ်ကြိမ်စီရှိခဲ့သည်ဟု လွှတ်တော်မှတ်တမ်းများအား ကိုးကားကာRFAက ဖော်ပြမှုလည်းရှိခဲ့သည်။
မန်းဂျော်နီသည် ၂၀၁၈ခုနှစ် မတ် ၂၄ရက်နေ့တွင် ကျင်းပသော အမျိုးသားဒီမိုကရေစီအဖွဲ့ချုပ်ပါတီ၏ ဗဟိုအလုပ်အမှုဆောင်အဖွဲ့ အစည်းအဝေး ဆုံးဖြတ်ချက်ဖြင့် အဖွဲ့ဝင်(၆)ဦးပါသော ပါတီ၏သဘာပတိအဖွဲ့တွင် အဖွဲ့ဝင်တစ်ဦးဖြစ်လာခဲ့သည်။
ယင်းနောက် အထွေထွေရွေးကောက်ပွဲ ၂၀၂၀ တွင် ဧရာဝတီတိုင်းဒေသကြီး မဲဆန္ဒနယ် အမှတ်(၂) မှနေ၍ အမျိုးသားဒီမိုကရေစီအဖွဲ့ချုပ်ပါတီကိုယ်စားပြုဝင်ရောက်ယှဉ်ပြိုင်ခဲ့ပြီး ခိုင်လုံမဲအရေအတွက် ၁၈၃၀၂၇မဲ၊ ခိုင်လုံမဲရာခိုင်နှုန်း ၇၀ဒသမ၄၁ရာခိုင်နှုန်းဖြင့် အမျိုးသားလွှတ်တော်ကိုယ်စားလှယ်အဖြစ် တင်မြှောက်ခံခဲ့ရသည်။
၂၀၂၁ ဖေဖော်ဝါရီနောက်ပိုင်းဖြစ်ရပ်များ ဖေဖော်ဝါရီလ ၁ ရက်နေ့ စစ်အာဏာသိမ်းခြင်းတွင် အမျိုးသားလွှတ်တော်အစည်းအဝေးသို့တက်ရောက်ရန်အတွက် လွှတ်တော်ကိုယ်စားလှယ်များ တည်းခိုသည့် နေပြည်တော် စည်ပင်ဝင်းထဲတွင် မန်းဂျော်နီလည်း ရောက်ရှိနေခဲ့သည်။
ထိန်းသိမ်းခြင်းကို မခံရပေ။
အာဏာသိမ်းခံရပြီး ၇လအကြာတွင် စစ်ကောင်စီကို ပြန်လည်ခုခံရန် တောတွင်းတစ်နေရာတွင် စစ်ရေးလေ့ကျင့်နေကြောင်း မန်းဂျော်နီက အများသိကြေညာခဲ့သည်။
နောက်ဆက်တွဲအနေဖြင့် ၂၀၂၁ခုနှစ် အောက်တိုဘာလ ၃၁ရက်တွင် မန်းဂျော်နီ၏ ကျုံပျော်မြို့၊ အောင်ဆန်းရပ်ကွက်ရှိ နေအိမ်ကို စစ်ကောင်စီက လာရောက်ချိတ်ပိတ်ခဲ့သည်။
ကိုးကား ပြင်ပလင့်ခ်များ Category:မြန်မာ့နိုင်ငံရေးသမားများ Category:မြန်မာ့နိုင်ငံရေး အကျဉ်းသားများ ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ။
thumb|ဒင်ဂိုးခွေးရိုင်း ဒင်ဂိုးခွေးရိုင်း (Dingo)၏ သိပ္ပံအမည်မှာ ကဲနစ် လူးပတ်စ် ဖြစ်သည်။
ဩစတြေးလျတွင် တွေ့ရသည့် ခွေးတစ်မျိုး ဖြစ်သည်။
Smith 2015, pp. xi–24 Chapter 1 - Bradley Smith ဩစတြေးလျခွေးရိုင်းဟုလည်း ခေါ်တွင်သည်။
အသွင်သဏ္ဌာန်မှာ ဝံပုလွေနှင့် ဆင်သည်။
ဒင်ဂိုး၏နားရွက်သည် တိုပြီး ထောင်နေသည်။
အမြီးမှာ အမွေးဖွားသည်။
အရောင်အသွေးမှာ နီကြန့် ကြန့် ညိုတိုတို ဖြစ်၏။
ဒင်ဂိုးသည် အခြားမည်သည့်သတ္တဝါကိုမျှ ယုံကြည်လေ့မရှိကြပေ။
ရဲရင့်ကြမ်းကြုတ်ပြီး အလွန်ပါးနပ်သည်။
သို့ ရာတွင် ငယ်စဉ်ကတည်းက မွေးမြူထားပါက အလွန်ယဉ်ပါးသော အိမ်မွေးတိရစ္ဆာန်များ ဖြစ်လာနိုင်သည်။
ဒင်ဂိုးသည် သားပိုက်ကောင်များကို အဓိကရှာဖွေစားသောက်လေ့ရှိသည်။
မောင်ဝင်းနိုင်၏ တိရစ္ဆာန်ရုံနှင့် တိရစ္ဆာန်များ ကိုးကား ကဏ္ဍ:ခွေးမျိုးရင်းဝင် တိရစ္ဆာန်များ ကဏ္ဍ:ထိပ်တန်းသားရဲတိရစ္ဆာန်များ ကဏ္ဍ:ဩစတြေးလျတွင် တွေ့ရသော နို့တိုက်သတ္တဝါများ။
သမင်ပြောက်၏ သိပ္ပံအမည်မှာ အက်ဆစ် အက်ဆစ် ဖြစ်သည်။
ချီတယ် ဟုလည်းကောင်း၊ ချီးတယ်ဟုလည်းကောင်း ခေါ်တွင်ကြသည်။
အိန္ဒိယတိုက်ငယ်တွင် တွေ့ရသည့် သမင်တစ်မျိုး ဖြစ်သည်။
ကိုယ်အရွယ်အစား အလယ်အ လတ်ရှိသည်။
သွင်ပြင်လက္ခဏာ သမင်ပြောက်သည် အခြားသမင်များထက် အတန်ငယ်သေးသည်။
အသွေးအရောင်မှာ အညိုရောင်ပေါ်တွင် အဖြူ အစက်အပြောက်များ အများအပြား ရှိလေရာ ကြည့်ရ အလွန်လှပသော သမင် ဖြစ်သည်။